钦定古今图书集成/理学汇编/经籍典/第088卷 > 日知录 > 《成有渝无咎》
## 钦定古今图书集成/理学汇编/经籍典/第088卷 > 日知录 > 《成有渝无咎》

昔穆王欲肆其心，周行天下，将皆必有车辙马迹焉。
祭公谋父作《祈招》之诗，以止王心，王是以获殁于祗
宫。《传》曰：“人谁无过？过而能改，善莫大焉。”圣人虑人之
有过，不能改之于初，且将遂其非而不反也，教之以
成，“有渝，无咎。”虽其渐染之深，放肆之久，而惕然自省，
犹可以不至于败亡。以视夫迷复之凶，不可同年而
论矣。故曰：“惟狂，克念作圣。”